Jyväskylän yliopisto

**Suomen Signbank -tietosuojailmoitus**

Tämä tietosuojailmoitus koskee Suomen Signbank -tietokantaa.

Julkaistu

24.10.2023

**Mitä sinun tulisi tietää henkilötietojesi käsittelystä?**

Jyväskylän yliopisto kerää sinusta henkilötietoja tehtäviensä hoitamiseksi. Sinulla on oikeuksia suhteessa näihin tietoihin – kuten oikeus saada pääsy tietoihin ja oikeus olla varma, että tiedot säilytetään turvallisesti ja vain tarpeellisen ajan. Sinulla on lisäksi ennen kaikkea oikeus tietää:

* **mitä tietoja** **keräämme**sinusta **ja miksi**,
* **missä ja kuinka kauan säilytämme** näitä tietoja, ja
* **keille jaamme** näitä tietoja.

Kaikki nämä seikat selviävät tästä tietosuojailmoituksesta.

A person and person looking at a computer

Description automatically generated

**Miten löydät etsimäsi tiedon parhaiten?**

Olemme laatineet tietosuojailmoituksen siten, että se olisi sinulle mahdollisimman helppokäyttöinen ja helposti ymmärrettävä. Tästä syystä löydät kunkin kappaleen alta sen keskeisimmät tiedot aina ytimekkäästi tiivistettynä. Mikäli sinua kiinnostaa tietää lisää, seuraa kappaleista löytyviä linkkejä tai ole suoraan yhteydessä tietosuojavastaavaan.

Ota yhteyttä tietosuojavastaavaan tietosuoja@jyu.fi , 040 805 3297

**Miksi käsittelemme henkilötietojasi?**

Tietoliikennelokeja tallennetaan kaikista käyttäjistä, jotta voidaan seurata, selvittää ja jäljittää mahdollisia virhetilanteita, väärinkäyttöjä, tietomurtoja, ja muita vastaavia tapahtumia.

**Mitä henkilötietoja käsittelemme ja kuinka kauan?**

Henkilötietojen säilytysajat vaihtelevat aina 3 kuukaudesta pysyvään säilytykseen. Tarkempaa tietoa siitä, mitä henkilötietoja käsittelemme ja kuinka kauan säilytämme niitä, löydät alla olevista osioista.

**Käyttäjätunnuksen luomisessa kerätyt tiedot**

Käyttäjätunnuksen luomisen yhteydessä rekisteröity toimittaa meille seuraavat tiedot: etunimi, sukunimi, sähköposti, käyttäjätunnus, salasana.

Palveluun luotua tunnusta koskien henkilötietojasi käsitellään niin kauan kuin sinulla on aktiivinen tunnus palveluun. Tunnusta rekisteristä pyyhittäessä tuhotaan kaikki muut henkilötiedot käyttäjätunnusta lukuun ottamatta. Käyttäjätunnuksia säilytetään määrittelemätön aika, jotta kukaan muu ei voi varata samaa käyttäjätunnusta myöhemmin. Jos haluat varmistaa anonymiteetin, käytä käyttäjätunnuksenasi pseudonyymiä.

Lähtökohtaisesti säilytämme tietoja niin kauan kuin niitä tarvitaan siihen tarkoitukseen, mihin ne on kerätty.

**Palvelun käytössä kerätyt tiedot**

Palvelun käytön yhteydessä keräämme seuraavia tietoja kirjautuneista käyttäjistä: viimeisimmän kirjautumisen ajankohta, käyttäjän tietokantaan tekemät muutokset sekä niiden ajankohta, käyttäjän viimeisimmän haun hakutulokset.

Palvelua käytettäessä keräämme kävijätilastointia ja analytiikkaa varten seuraavia tietoja kaikista käyttäjistä: verkkoyhteyden IP-osoite, käyttäjän tietokoneen käyttöjärjestelmä, käytetty verkkoselain, sivut joilla käyttäjä vierailee palvelussa, miltä sivustolta käyttäjä on tullut palveluumme, mitä hakusanoja on käytetty hakukoneessa sivustolle saavuttaessa, vierailun kesto, palvelussa käytetyt hakusanat.

Kävijätilastoja ja analytiikkaa säilytetään määrittelemätön aika, kävijähistoria on oleellinen osa kävijäliikenteen seuraamisessa. Kävijätilastojen tietokannasta otetaan myös varmuuskopioita. Kävijä voi halutessaan kieltäytyä seurannasta.

Palvelun käytöstä tallennetaan lokitietoja kaikkien käyttäjien verkkopyynnöistä, joita käyttäjän verkkoselain lähettää palveluumme. Nämä tiedot sisältävät: verkkoyhteyden IP-osoite, pyydetyn verkkosivun osoite, käyttäjän tietokoneen käyttöjärjestelmä ja käytetty verkkoselain.

Tietoliikennelokeja ja niiden varmuuskopioita säilytetään **2 vuotta**, ne ovat välttämättömiä väärinkäytösten sekä tietomurtojen estämiseksi ja jäljittämiseksi.

Lähtökohtaisesti säilytämme tietoja niin kauan kuin niitä tarvitaan siihen tarkoitukseen, mitä varten ne on kerätty ja käsitelty.

**Palveluun ladattu materiaali ja varmuuskopiot**

Palveluun ladattua materiaalia, kuten videoita, kuvia ja muuta dataa, säilytetään määrittelemätön aika. Dataa käytetään tutkimustarkoituksessa laajentaen olemassa olevaa dataa, mistä johtuen niiden pysyvä säilyttäminen on välttämätöntä. Palveluun lisätyt tiedot muodostavat tietokannan, josta ei ole tarkoitus poistaa tietoja.

Henkilötietoja tallentuu myös tietokannan varmuuskopioihin. Varmuuskopioita säilytetään **3 kuukautta**, eikä niistä ole mahdollista poistaa yksittäisen käyttäjän tietoja. Tiedot häviävät automaattisesti, kun varmuuskopiot vanhentuvat ja ne tuhotaan.

Lähtökohtaisesti säilytämme tietoja niin kauan kuin niitä tarvitaan siihen tarkoitukseen, mitä varten ne on kerätty ja käsitelty.

**Mitä oikeuksia sinulla on ja miten käytät niitä?**

Sinulla on käytössäsi seuraavat oikeudet:

* Oikeus saada pääsy omiin tietoihisi.
* Oikeus saada virheelliset tietosi oikaistua.
* Oikeus tietojesi poistamiseen (oikeus tulla unohdetuksi), tietyissä tilanteissa.
* Oikeus käsittelyn rajoittamiseen.
* Oikeus siihen, että rekisterin vastuuyksikkö ilmoittaa henkilötietojesi oikaisusta, poistosta tai käsittelyn rajoituksesta sille, kenelle tietojasi on luovutettu.
* Oikeus vastustaa käsittelyä, esim. suoramarkkinoinnin osalta.
* Oikeus saada tiedot siirrettyä järjestelmästä toiseen, silloin kun käsittely perustuu sopimukseen tai suostumukseesi.
* Oikeus saada tieto tietoturvaloukkauksesta, joka aiheuttaa korkean riskin.
* Oikeus tehdä valitus valvontaviranomaiselle.
* Oikeus perua suostumus

Voit käyttää oikeuksiasi lähettämällä pyynnön kirjaamon sivuilta löytyvällä lomakkeella tai lähettämällä pyynnön vapaamuotoisesti. Muistathan, että suostumuksen peruminen ei vaikuta ennen sitä tehtyyn käsittelyyn.

Tutustu oikeuksiisi tarkemmin <https://www.jyu.fi/fi/rekisteroidyn-oikeudet>

Käytä kirjaamon sivulta löytyvää lomaketta <https://www.jyu.fi/fi/kirjaamo-arkisto-ja-tiedonhallinta>

Ole yhteydessä tietosuojavastaavaan [tietosuoja@jyu.fi](mailto:tietosuoja@jyu.fi), 040 805 3297

**Kenellä on pääsy henkilötietoihisi?**

Henkilötietoja käsittelevät ylläpitäjiksi määritellyt Jyväskylän Yliopiston Viittomakielen keskuksen työntekijät sekä Kuurojen liiton työntekijät.

Lisäksi käyttämillämme palveluntarjoajille on henkilötietojen käsittelijän asemassa pääsy henkilötietoihisi. Palveluiden tarjoajat eivät kuitenkaan käsittele henkilötietoja aktiivisesti, mutta niillä on pääsy henkilötietoihin ylläpitotehtävien hoitamiseksi.

**Kenelle siirrämme henkilötietojasi?**

Henkilötietoja käsittelevät seuraavat kolmannet osapuolet, joiden kanssa Jyväskylän Yliopisto on tehnyt tietojenkäsittelysopimuksen:

- CSC – Tieteen tietotekniikan keskus Oy

**Henkilötietoja ei siirretä EU/ETA alueen ulkopuolelle.**

## **Millä perusteella käsittelemme henkilötietojasi?**

Henkilötietojesi käsittely perustuu laillisiin perusteisiin, sopimuksiin tai antamaasi suostumukseen. Jos haluat tutustua tarkemmin lakisääteisiin perusteisiimme, kuten asiaankuuluviin lakipykäliin, löydät lisätietoa alla olevan valikon takaa.

### Lisätietoa käsittelyn perusteista

Rekisteröity on antanut suostumuksensa käsittelyyn yhtä tai useampaa erityistä tarkoitusta varten. Tunnusta luotaessa rekisteröity on antanut luvan henkilötietojen käsittelyyn hyväksymällä palvelun käyttöehdot. Satunnainen tunnukseton käyttäjä on hyväksynyt tietojen keräämisen kävijätilastointia/analytiikkaa ja tietoliikennelokeja varten jatkamalla palvelun käyttöä tätä koskevan ilmoituksen näyttämisen jälkeen.

## **Miten voit olla meihin yhteydessä?**

Kun haluat lisätietoa henkilötietojesi käsittelystä, ota rohkeasti yhteyttä tietosuojavastaavaamme sähköpostitse tai puhelimitse (040 805 3297).

tietosuoja@jyu.fi

Tietosuojavastaavan sijaan voit halutessasi olla yhteydessä suoraan yksikköön. Alta löydät vastuuyksikön yhteystiedot.

### Vastuuyksikön yhteystiedot

Juhana Salonen, [juhana.salonen@jyu.fi](mailto:juhana.salonen@jyu.fi)

Seminaarinkatu 15, rakennus Athenaeum (A), huone 317.9, Jyväskylä

044-3241332 (vain tekstiviestit)

Kun haluat käyttää oikeuksiasi, kuten peruuttaa suostumuksesi henkilötietojesi luovuttamiseen tietyille tahoille, ole yhteydessä sähköpostitse kirjaamoon: [kirjaamo@jyu.fi](mailto:kirjaamo@jyu.fi)